Tifert-ad nra gis ad tg yan ubaraz ma gh a nttarm, nmdi tamimt n tirra d tghri s tmazight. Nra gis, ad ur tg tmazight amr yan umnru ma f a nsawal, ngh ar ka fell-as nttara s tutlayin adni. Rad gis nml ma s tga tmazight tigmmi-ngh, ist akw nlsa, tls-agh. Tga imiss ma s a nmmal iswingimn d isyafatn-ngh. Tumrt-ngh, d ughiluf-ngh, tiwwargiwin-ngh d tillawt-ngh. S yan wawal, nra gis ad agh-tg, ng-tt. Nini sis mad akw nra.
Tazdayt n imazighn d tirra ur tgi tamaynut. Tga taqburt. Tut s izuran gh umzruy. Mach tazdayt-ad, ur bdda tsur f wawal amazigh. Tsker isutar-ns gh tutlayin adnin. Mayan ad ifan asitti n tmazight f usga. Ar tfttu aylligh tga tigigilt, tili yakw tudrt-ns gh umija. Imaratn imazighn, mqqar uran s tutlayin adni, ur a tggan ikhfawn-nsn, ur a tn-itssn yan is gan imazighn. Usin tamagit ur igin ti nsn.
Tifert-ad, terzem i ku yan, ad yara, nghd ad ighr s tmazight. Awsat-as s tirra-nnun, s iswingimn-nnun, s ufran-nnun. Tga tigmmi-nnun, aws-at-as ad tbit, tjujg, af ad ad st-yiri kuyan.
Ar bahra nssimghur mas Mohamed Akunad, amara amazigh amqran, da yran, s tugt n tayri, d tumrt ad irzm tifrt-ad. Anaruz-ngh ad gn imagradn-ns, d iswingimn-ns, asrag ad nn-nttarm tirra d tighri s tmazight nmdi tamimt-nsn.
Rédaction
kab_Latn kab_Latn kab_Latn kab_Latn fra_Latn